# data[].attributes.body
Bengkel pertama Program Ecobrik telah diadakan pada 14 Jun 2025 bertempat di Bilik Mesyuarat Sekolah Hajah Laila Taib (HALATA). Tujuan utama bengkel ini adalah untuk memperkenalkan konsep Ecobrik kepada para pelajar dan guru sebagai salah satu inisiatif pengurusan sisa plastik yang lestari. Sepanjang sesi ini, pelajar dan guru diberi penerangan berkaitan definisi ecobrik, langkah-langkah pembuatannya, serta kepentingan mengurangkan penggunaan plastik dalam kehidupan seharian. Pelajar juga diarahkan untuk membuat 19 ecobrik untuk digunakan semasa hari pertandingan. Aktiviti ini juga turut diselitkan dengan tayangan video, demonstrasi ecobrik dan sesi soal jawab interaktif bagi meningkatkan pemahaman peserta terhadap konsep tersebut.

# data[].attributes.body
Projek Ecobrick ini mula dilaksanakan dengan perancangan projek iaitu dengan menubuhkan Ajk-Ajk berdasarkan tugas yang akan dijalankan pada hari bengkel dianjurkan. Sebagai contoh, Ajk Media akan mengambil gambar dan video ketika bengkel 1 hingga bengkel 3 dilaksanakan.

Selain itu, kesemua ahli kumpulan juga akan bekerjasama antara satu sama lain untuk menjayakan projek ecobrick. Kami turut mengadakan sesi perbincangan awal dengan pihak sekolah untuk mendapatkan kebenaran menjalankan bengkel, menentukan tarikh yang sesuai, dan mengenal pasti keperluan fasiliti seperti bilik dan peralatan asas.

Selain itu, kumpulan kami menyediakan senarai semak bahan yang diperlukan seperti botol plastik, plastik terpakai, kayu pemadat, gunting, dan penimbang. Komunikasi dalaman dijalankan melalui WhatsApp bagi memastikan semua ahli sentiasa dikemas kini. Takwim aktiviti juga disusun untuk merancang tiga siri bengkel yang merangkumi sesi pengenalan, amali penghasilan Ecobrick, dan perbincangan reka bentuk struktur akhir.

Melalui perancangan yang sistematik ini, pasukan kami dapat melaksanakan projek dengan lebih teratur, berkesan dan mencapai objektif yang ditetapkan.

# data[].attributes.body
JAWATAN: KETUA KUMPULAN

PERANAN DAN SUMBANGAN:

1. Sebagai ketua kumpulan ECOGREEN, saya bertanggungjawab untuk memimpin dan menyelaras keseluruhan aktiviti projek Ecogreen Ecobrick.

Menetapkan matlamat projek dan memastikan setiap ahli kumpulan memahami objektif dan peranan mereka.

Memastikan semua ahli kumpulan dapat bekerjasama dengan efektif dan memastikan tugas-tugas diselesaikan mengikut jadual.

2. Mengadakan perbincangan dan mesyuarat untuk merancang langkah-langkah seterusnya dalam projek ini.

Menyelaraskan tugas-tugas seperti pengumpulan plastik, pemilihan botol yang sesuai, dan pembinaan Ecobrick.

3. Memberi panduan kepada ahli kumpulan dalam pengurusan masa dan penyelesaian masalah yang timbul semasa aktiviti.

Memastikan komunikasi berjalan lancar antara ahli kumpulan untuk memastikan keberkesanan projek.

4. Melibatkan diri dalam semua aktiviti praktikal, seperti membantu dalam pemotongan plastik dan pengisian plastik ke dalam botol.

Sebagai ketua, saya juga berperanan sebagai contoh kepada ahli kumpulan dalam memastikan kualiti dan ketepatan kerja.

5. Menghargai setiap sumbangan ahli kumpulan dan memberi galakan serta sokongan bagi meningkatkan semangat mereka untuk terus memberi komitmen dalam projek ini.

Melalui peranan sebagai ketua kumpulan ECOGREEN, saya memastikan projek Reduce Plastics, Make Fantastic Ecobrick ini berjalan dengan lancar, penuh kerjasama, dan menghasilkan impak positif terhadap kesedaran alam sekitar.

# data[].attributes.body
Secara keseluruhan, projek Ecobrik ini telah berjaya mencapai objektif utamanya iaitu memberi pendedahan dan kesedaran kepada pelajar tentang kepentingan pengurusan sisa plastik secara lestari. Melalui tiga bengkel yang dilaksanakan, pelajar menunjukkan peningkatan pengetahuan dan kemahiran dalam menghasilkan ecobrik yang berkualiti serta memahami peranan mereka dalam menjaga alam sekitar.

Penilaian dibuat berdasarkan pemerhatian semasa aktiviti berlangsung, maklum balas daripada pelajar dan guru, serta hasil ecobrik yang dihasilkan. Majoriti pelajar memberikan respon yang positif dan menunjukkan minat yang tinggi terhadap aktiviti ini. Beberapa pelajar turut menyatakan hasrat untuk meneruskan inisiatif ini di rumah dan dalam komuniti mereka.

# data[].attributes.body
Projek Ecobrick Hebat Siri 2.0 merupakan inisiatif yang dijalankan untuk menangani masalah pencemaran plastik melalui penggunaan bahan terbuang untuk menghasilkan Ecobrick. Ecobrick adalah bata yang dibuat dengan memasukkan plastik terpakai ke dalam botol PET bersaiz 1.5L yang diketatkan, bertujuan untuk mengurangkan penggunaan plastik sekali pakai yang menjadi pencemar utama dalam alam sekitar. Dalam Projek Ecobrick Hebat Siri 2.0 ini, pelajar diberi pendedahan tentang bagaimana cara penghasilan Ecobrick dan kepentingannya dalam mengurangkan kesan buruk pencemaran plastik. Projek ini juga melibatkan pelbagai bengkel, termasuk Bengkel 1 dan 2 yang dihadiri oleh 20 pelajar, dengan fokus kepada pemahaman dan penglibatan aktif dalam menghasilkan Ecobrick.

# data[].attributes.body
Bengkel kedua telah dijalankan dengan fokus utama kepada pemantauan pelajar semasa proses menghasilkan ecobrik berdasarkan ilmu dan panduan yang telah diberikan dalam bengkel pertama. Sepanjang bengkel ini, para mentor dari UNIMAS akan memantau setiap pelajar dari segi teknik pemadatan plastik ke dalam botol, penggunaan alat yang sesuai, dan memastikan keselamatan serta ketepatan proses dilakukan. Aktiviti ini bertujuan untuk mengukuhkan pemahaman pelajar melalui aplikasi secara praktikal serta mendorong penglibatan aktif dalam usaha kitar semula yang kreatif dan berimpak. Para mentor dari UNIMAS turut memberikan bimbingan serta maklum balas secara individu kepada pelajar sepanjang sesi berlangsung.

# data[].attributes.body
Tamatnya bengkel 1 dan 2 bersama pelajar dari SMK HALATA dan guru-guru pembimbing.

# data[].attributes.body
Bengkel ketiga telah dilaksanakan sebagai Hari Pertandingan Membuat Bangku Ecobrik yang bertujuan untuk menguji kreativiti dan kefahaman pelajar dalam menghasilkan ecobrik yang berkualiti serta inovatif. Pertandingan ini melibatkan pelajar daripada 5 buah sekolah yang telah mengikuti bengkel sebelum ini dan diberi masa untuk menyiapkan ecobrik mereka secara individu atau berkumpulan. Setiap hasil kerja dinilai berdasarkan ketepatan teknik, tahap kepadatan, kebersihan bahan, dan elemen kreativiti dalam pembentangan. Semasa penjurian botol-botol ecobrik oleh juri , SMK Halata berjaya menghasilkan 15 daripada 19 botol ecobrik .

# data[].attributes.body
SMK HALATA berjaya mengambil tempat ketiga semasa Pertandingan Bangku Ecobrik di bawah Projek CARE kendalian SSR 2023

# data[].attributes.body
Semasa menjalankan bengkel 2 dan 3, terdapat beberapa halangan yang telah kami hadapi. Antara cabaran utama ialah kekangan masa untuk menyiapkan ecobrick. Bengkel 1 yang sepatutnya dijalankan pada tarikh yang ditetapkan terpaksa ditangguhkan disebabkan gangguan bekalan elektrik. Oleh itu, bengkel 1 dan 2 telah digabungkan, menyebabkan jadual menjadi lebih padat dan kurang masa untuk peserta memahami serta melaksanakan proses dengan sempurna.

Selain itu, semasa bengkel 3, terdapat sesetengah peserta yang masih belum menyiapkan ecobrick mereka sepenuhnya. Hal ini menyukarkan proses mereka bentuk dan mereka ecobrick

Cara Mengatasi:

Untuk mengatasi cabaran ini, kami telah menyusun semula jadual aktiviti dengan lebih fleksibel dan memberikan masa tambahan kepada peserta untuk menyiapkan ecobrick mereka. Peserta juga digalakkan untuk bekerjasama dalam kumpulan kecil agar dapat saling membantu

# data[].attributes.body
Projek Ecobrick merupakan projek dalam kursus SSR2023 Dimensi Alam Sekitar dalam Pembangunan yang dijalankan bertujuan untuk mewujudkan kesedaran tentang pengurusan sisa plastik sekali guna dengan lebih mampan. Projek ini juga dapat mengurangkan pencemaran alam sekitar dengan membina binaan mesra alam yang diperbuat daripada sisa plastik. Antara objektif bagi projek ini ialah:

·       Menggalakan amalan kitar semula di kalangan komuniti.

·       Membantu meningkatkan kesedaran komuniti terhadap kepentingan pengurusan sisa plastik ini secara lestari.

·       Mengurangkan sisa plastik dibuang secara merata-rata yang menyebabkan pencemaran.

·       Menghasilkan ecobrick iaitu binaan yang diperbuat daripada pengunaan sisa plastik sebagai binaan yang mesra alam.

# data[].attributes.body
Ketua projek memainkan peranan penting dalam memantau kemajuan setiap AJK dan memastikan setiap ahli melaksanakan tugasan masing-masing mengikut jadual. Sebarang isu seperti perubahan tarikh bengkel atau masalah logistik dibincangkan dan diselesaikan secara bersama.

Hubungan dengan pihak sekolah juga diselaraskan melalui surat rasmi dan perbincangan bersama guru penyelaras.

Kami memastikan semua keperluan seperti ruang bengkel, kehadiran pelajar dan alatan yang diperlukan diselaraskan lebih awal sebelum setiap sesi dijalankan.

Setiap perubahan atau kemas kini projek direkodkan dalam fail Google Drive yang boleh diakses oleh semua ahli kumpulan, bagi memastikan ketelusan dan penyelarasan yang lebih cekap.

# data[].attributes.body
Dalam projek ini, kumpulan kami tidak menghasilkan reka bentuk struktur Ecobrick secara langsung. Sebaliknya, kami memainkan peranan sebagai pemberi inspirasi reka bentuk kepada pelajar melalui paparan gambar dan video contoh projek Ecobrick dari dalam dan luar negara.

Semasa bengkel, kami menunjukkan pelbagai idea kreatif seperti bangku, meja, dinding mini, dan struktur taman yang diperbuat daripada Ecobrick. Ini bertujuan untuk memberi gambaran dan merangsang kreativiti pelajar dalam mereka bentuk hasil akhir menggunakan Ecobrick yang mereka hasilkan.

Melalui pendekatan ini, pelajar dapat memahami bagaimana Ecobrick boleh dimanfaatkan secara praktikal dan estetik, serta mendapat idea untuk menyertai pertandingan reka bentuk Ecobrick yang dianjurkan pihak sekolah.

Penyampaian contoh visual melalui slideshow, gambar dan video pendek tetap berjaya memberi impak dari segi kesedaran dan motivasi pelajar.

# data[].attributes.body
Strategi utama projek ini ialah pembelajaran berasaskan amali, di mana pelajar diberi tunjuk ajar dan terus menghasilkan Ecobrick dengan bimbingan mentor dalam kalangan pelajar. Kami juga menggunakan pendekatan pemantauan kualiti, di mana setiap Ecobrick perlu padat dan melebihi berat minimum 200g. Kaedah rakan sebaya turut digunakan bagi menggalakkan kerjasama pelajar.

# data[].attributes.body
Alatan utama yang digunakan ialah gunting, kayu pemadat, botol plastik dan plastik terpakai yang dikumpul dipotong kecil dan dimasukkan dengan padat ke dalam botol. Penimbang digital digunakan untuk memastikan setiap Ecobrick cukup berat dan kukuh.

Dari segi teknologi, menghasilkan poster,slaid dan video promosi.

Melalui strategi terancang serta penggunaan alatan dan teknologi yang sesuai, projek ini dapat dijalankan dengan lebih sistematik dan memberi impak yang berkesan kepada pelajar dan komuniti sekolah.

# data[].attributes.headline
DAYANG NUR QAMARINA BINTI ABANG ARIFFIN (98659)

# data[].attributes.subject
DAYANG NUR QAMARINA BINTI ABANG ARIFFIN (98659)

# data[].attributes.body
JAWATAN: MENTOR

PERANAN DAN SUMBANGAN:

1. Saya bertanggungjawab memberi tunjuk ajar kepada pelajar cara untuk membuat ecobrick mengikut langkah-langkah yang telah dijelaskan.

Menolong dalam guntingkan sisa plastik dengan saiz yang lebih kecil.

Memastikan pelajar menekan plastik ke dalam botol dengan cara yang betul.

Melalui pemantauan dan bantuan daripada mentor, mereka dapat membuat ecobrick ini dengan cara yang betul dan kreatif.

# data[].attributes.body
JAWATAN : BENDAHARI & PENGURUSAN MAKANAN.

PERANAN & SUMBANGAN:

1. Saya bertanggungjawab dalam menguruskan segala urusan kewangan projek secara telus dan teratur. Antara tanggungjawab utama termasuk:

Menyediakan anggaran perbelanjaan projek merangkumi bahan-bahan seperti hadiah dan makanan.

Merekod dan menyimpan semua resit pembelian sebagai bukti transaksi.

Mengawal aliran keluar masuk wang dana yang digunakan sepanjang projek, termasuk semasa bengkel.

Membentangkan laporan ringkas perbelanjaan kepada ketua projek dan penasihat.

Melalui pengurusan kewangan yang baik, projek dapat dijalankan tanpa pembaziran dan dengan penggunaan sumber yang optimum.

2. Saya yang bertanggungjawab dalam pengurusan makanan memainkan peranan penting dalam memastikan kebajikan peserta dan ahli kumpulan terjaga, terutamanya semasa bengkel dijalankan. Antara tugas utama termasuk:

Merancang menu ringan (seperti roti, kuih, air mineral atau kotak minuman) untuk peserta dan ahli kumpulan berdasarkan bajet yang ditetapkan.

Membuat tempahan makanan awal atau menyelaras pembelian sebelum bengkel bermula.

Mengagihkan makanan secara sistematik kepada peserta selepas aktiviti selesai.

Memastikan makanan yang disediakan bersih, halal dan sesuai untuk semua.

Pengurusan makanan yang baik dapat meningkatkan semangat peserta dan menunjukkan keprihatinan penganjur terhadap kebajikan mereka sepanjang aktiviti.

# data[].attributes.body
JAWATAN: PENGACARA MAJLIS & MENTOR

PERANAN & SUMBANGAN:

1. Saya bertanggungjawab dalam mengacara keseluruhan sesi Bengkel 1 dan Bengkel 2. Ini termasuklah:

Memberi pengenalan dan ucapan alu-aluan.

Menjelaskan objektif dan agenda bengkel.

Memastikan perjalanan bengkel berjalan lancar dan mengikut jadual.

Memperkenalkan pembentang atau fasilitator.

Memberikan rumusan dan penutup bengkel.

2. Saya juga bertanggungjawab membimbing dan memberi tunjuk ajar kepada pelajar dalam menghasilkan ecobrick yang sempurna. Ini termasuklah:

Memberikan tunjuk ajar teknik pembuatan ecobrick yang betul.

Membantu pelajar menyediakan bahan plastik seperti menggunting plastik menjadi cebisan yang kecil untuk dimasukan ke dalam botol.

Membimbing pelajar dalam proses pemadatan plastik ke dalam botol.

Memastikan pelajar mematuhi aspek keselamatan sepanjang proses pembuatan ecobrick.

Tanggungjawab sebagai pengacara majlis dan mentor ini adalah untuk memastikan bengkel 1 dan bengkel 2 berjalan dengan lancar. Selain itu, dapat membantu pelajar menghasilkan ecobrick yang berkualiti. Kedua-dua peranan ini penting untuk kejayaan keseluruhan projek.

# data[].attributes.body
JAWATAN: MENTOR DAN AJK HADIAH.

PERANAN DAN SUMBANGAN:

1.Mentor

a)Memberi tunjuk ajar kepada peserta tentang konsep dan objektif projek ecobrick.

b)Membimbing peserta cara menghasilkan ecobrick yang betul dan berkesan.

2. AJK Hadiah

a. Merancang dan Menyediakan Hadiah

b. Membeli dan Mengurus Hadiah

c. Menyelaras Agihan Hadiah Semasa bengkel

# data[].attributes.body
JAWATAN: PENYELARAS TENTATIF PROGRAM

PERANAN & SUMBANGAN;

1. Menyusun Jadual Program Secara Teratur

Menyediakan susunan aktiviti yang jelas, sistematik dan mengikut urutan masa.

Memastikan kesesuaian masa bagi setiap slot agar tidak bertindih dan berjalan dengan lancar.

2. Berbincang dengan Jawatankuasa Berkaitan

Mendapatkan maklumat dan input daripada jawatankuasa lain seperti protokol, teknikal, jamuan dan aktiviti bagi memastikan semua keperluan dimasukkan ke dalam tentatif.

Menyemak dan mengesahkan kehadiran VIP atau penceramah untuk disesuaikan dengan jadual program.

3. Memastikan Kelancaran Aliran Program

Menyediakan ruang masa yang fleksibel sekiranya berlaku kelewatan atau perubahan tidak dijangka.

Merancang alternatif atau pelan kontingensi sekiranya terdapat gangguan dalam pelaksanaan jadual.

4. Menyediakan Dokumen Rasmi Tentatif

Menyediakan versi rasmi tentatif untuk diedarkan kepada semua pihak yang terlibat seperti peserta, penceramah, urus setia dan VIP.

Menyemak semula format, ketepatan maklumat serta memastikan ianya mudah difahami sebelum dicetak atau dibentangkan.

5. Mengemaskini Tentatif Jika Perlu

Bertindak segera sekiranya berlaku perubahan saat akhir dan memaklumkan kepada pihak berkaitan.

Menyelaraskan perubahan bersama semua AJK agar setiap pihak mendapat maklumat yang terkini dan tepat.

# data[].attributes.headline
Rancangan Masa Depan dan Kemampanan (Nazliyatul Aziemah Binti Zen -100078)

# data[].attributes.subject
Rancangan Masa Depan dan Kemampanan (Nazliyatul Aziemah Binti Zen -100078)

# data[].attributes.body
Projek "Projek Ecobrick Hebat Siri 2.0" dirancang untuk diteruskan dan diperluas ke sekolah-sekolah lain bagi meningkatkan kesedaran dalam kalangan pelajar terhadap kepentingan pengurusan sisa plastik secara lestari. Bengkel ecobrick akan dilaksanakan secara berkala untuk memberi pendedahan secara langsung kepada pelajar tentang kaedah kitar semula yang kreatif dan berkesan. Sebuah komuniti lestari dalam talian juga akan ditubuhkan sebagai platform bagi pelajar berkongsi idea, gambar, dan aktiviti berkaitan. Selain itu, ecobrick yang dihasilkan akan digunakan untuk membina kemudahan fizikal seperti bangku atau sudut bacaan, sebagai simbol usaha pelajar dalam menjaga alam sekitar. Dengan sokongan pihak sekolah, NGO dan agensi tempatan, projek ini diharap dapat memberi impak jangka panjang serta mencetuskan minat pelajar untuk terus mengamalkan gaya hidup mesra alam secara berterusan.

# data[].attributes.body
JAWATAN: AJK AKTIVITI DAN MENTOR

PERANAN:

1. Memberi tunjuk ajar kepada pelajar dalam membuat ecobrick semasa bengkel berlangsung.

2.Membantu menyediakan kelengkapan yang digunakan oleh pelajar membina ecobrick seperti botol dan plastik.

3. Menyediakan kuiz berkaitan alam sekitar kepada pelajar iaitu ''scrumble word'' untuk menambahkan lagi ilmu pengetahuan mereka.

Dengan itu, tanggungjawab yang saya pegang berjaya menyumbang kepada kelancaran dan kejayaan Program Ecobrick di SMK Hajah Laila Taib,di samping menambahkan nilai tanggungjawab terhadap kelestarian alam sekitar dalam kalangan pelajar dan fasilitator.

# data[].attributes.body
Link Video: https://youtu.be/EPJw6iWXHuw?si=9LJrnj1VGbF4Vk7w

# data[].attributes.attachment_link.title
SSR2023 Environmental Dimensions of Development (ECOGREEN GROUP VIDEO)

# data[].attributes.body
JAWATAN: MENTOR DAN AJK HADIAH.

PERANAN DAN SUMBANGAN:

1.Peranan Saya sebagai Mentor:

a)Memberi tunjuk ajar kepada peserta tentang konsep dan objektif projek ecobrick.

b)Membimbing peserta cara menghasilkan ecobrick yang betul dan berkesan.

c)Membantu menyelesaikan masalah yang dihadapi peserta sepanjang aktiviti.

d)Memberi sokongan moral dan galakan agar peserta kekal bersemangat.

2.Peranan Saya sebagai AJK Hadiah:

a)Merancang dan memilih hadiah yang bersesuaian dan menarik.

b)Membeli hadiah untuk para peserta.

c)Menyediakan dan menyusun hadiah untuk pemenang dan peserta.

# data[].attributes.body
Bengkel membuat ecobrick merupakan satu inisiatif yang amat bermanfaat dalam usaha memupuk kesedaran alam sekitar dalam kalangan pelajar. Melalui bengkel ini, para peserta bukan sahaja didedahkan kepada teknik-teknik pembuatan ecobrick, malah memperoleh pelbagai pengajaran bermakna yang boleh diaplikasikan dalam kehidupan seharian.

Antara pengajaran utama yang diperoleh ialah peningkatan kesedaran terhadap isu pencemaran plastik. Peserta menyedari bahawa sisa plastik yang tidak terurai akan memberi kesan buruk kepada alam sekitar dalam jangka masa panjang. Melalui proses pengumpulan dan pengisian plastik ke dalam botol, mereka dapat melihat sendiri betapa banyaknya sisa plastik yang biasanya dibuang begitu sahaja. Ini secara tidak langsung menyedarkan peserta tentang pentingnya mengurangkan penggunaan plastik dan mengitar semula bahan buangan.

Selain itu, bengkel ini juga mengasah kemahiran peserta dalam bidang kitar semula secara kreatif. Mereka mempelajari cara-cara menghasilkan ecobrick yang padat dan selamat digunakan, seterusnya boleh dibina menjadi perabot atau struktur asas seperti bangku, meja dan tembok. Aktiviti ini menggalakkan pemikiran inovatif dan membuka peluang untuk mencipta penyelesaian yang lestari terhadap masalah pencemaran.

Dari sudut sosial, bengkel ini turut memupuk semangat kerjasama dan toleransi dalam kalangan peserta. Aktiviti berkumpulan dalam menyiapkan ecobrick memerlukan komunikasi berkesan, pembahagian tugas, dan sikap saling membantu. Hal ini membentuk nilai-nilai murni seperti disiplin, tanggungjawab dan keprihatinan terhadap persekitaran dan masyarakat sekeliling.

Tambahan pula, peserta diajar tentang tanggungjawab sosial dalam menjaga alam sekitar. Mereka didorong untuk menjadi agen perubahan yang mampu mempengaruhi orang lain supaya turut serta dalam gerakan kelestarian alam. Pendidikan seperti ini penting untuk membina generasi yang lebih bertanggungjawab dan peka terhadap keseimbangan ekosistem.

Kesimpulannya, bengkel membuat ecobrick bukan sekadar satu aktiviti kitar semula, malah merupakan wadah pendidikan yang sangat berkesan dalam membentuk sahsiah, pemikiran dan sikap positif terhadap alam sekitar. Pengajaran yang diperoleh daripada bengkel ini dapat melahirkan individu yang lebih berilmu, prihatin dan bertanggungjawab dalam usaha memelihara bumi yang kita bersama.

# data[].attributes.body
JAWATAN : PEMBENTANG / BRIEFING PROJEK & AJK LOGISTIK.

PERANAN & SUMBANGAN:

1. Pembentang / Briefing projek

• Menerangkan akan kepentingan menjaga alam sekitar

• Membentangkan akan punca pengurusan sisa plastik yang tidak terkawal

• Menerangkan kepentingan projek ecobrick kepada pelajar sekolah

• Menerangkan cara membuat ecobrick

2. AJK Logistik (bengkel 3)

• Menyusun dan mengemas semula kerusi di TR yang dipilih dijadikan sebagai tempat peserta membuat ecobrick masing – masing.

• Mengangkut barang – barang ke CTF2 untuk kegunaan AJK yang lain.

• Menyusun tempat duduk VVIP, juri, guru pembimbing dan pelajar – pelajar sekolah.

# data[].attributes.headline
Rancangan masa depan dan kemampanan (Dikson Masing Anak Denis - 102316)

# data[].attributes.subject
Rancangan masa depan dan kemampanan (Dikson Masing Anak Denis - 102316)

# data[].attributes.body
Bagi memastikan kelestarian projek ,“Projek Ecobrick Hebat Siri 2.0” dalam jangka panjang, pendekatan holistik perlu diambil dengan melibatkan pelbagai lapisan masyarakat. Antaranya ialah menerapkan aktiviti ecobrick dalam kokurikulum sekolah rendah mahupun sekolah menengah bagi memupuk kesedaran alam sekitar dan nilai tanggungjawab dalam kalangan pelajar sejak awal. Dengan adanya program ini di sekolah, pelajar dapat merasai sendiri keseronokan dan cara untuk menjaga alam sekitar dengan bijak. Pelaksanaan aktiviti ini secara fizikal dapat memupuk minat pelajar untuk lebih berminat menyertai dan memperluaskan lagi program ini di masa akan datang. Pada masa yang sama, penggunaan ecobrick di kawasan kampung mampu mengubah sisa plastik menjadi sumber binaan berguna, sekali gus membantu komuniti luar bandar menangani masalah pencemaran dan keperluan infrastruktur kos rendah. Selain itu, kerjasama strategik antara kerajaan, NGO dan komuniti adalah amat penting bagi melestarikan program ini secara menyeluruh, selaras dengan Matlamat Pembangunan Mampan (SDG) terutamanya SDG 11 dan 12 yang menekankan akan pembangunan komuniti mampan dan penggunaan sumber yang bertanggungjawab.

# data[].attributes.body
Pencemaran Plastik merujuk kepada masalah pencemaran yang semakin serius akibat penggunaan plastik sekali pakai yang tidak terurus dengan baik. Plastik yang dibuang secara sembarangan boleh mengambil masa beratus-ratus tahun untuk terurai, menyebabkan kerosakan besar kepada ekosistem, terutamanya di lautan dan tanah. Projek ini bertujuan untuk meningkatkan kesedaran tentang bahaya pencemaran plastik dan menggalakkan pengurangan penggunaan plastik melalui langkah-langkah seperti penghasilan Ecobrick dan aktiviti-aktiviti lain yang dapat membantu mengurangkan sisa plastik. Projek Ecobrick adalah salah satu cara untuk memberi impak positif kepada alam sekitar dengan memanfaatkan bahan buangan untuk menghasilkan produk yang berguna, sekaligus mengurangkan jumlah plastik yang mencemari persekitaran.

# data[].attributes.body
JAWATAN : EMCEE/PENGACARA MAJLIS BAGI BENGKEL 1&2

Sebagai pengacara majlis, saya bertanggungjawab dalam

Memulakan dan menutup sesi bengkel dengan kata alu-aluan dan ucapan penutup.

Mengawal aliran program mengikut masa yang ditetapkan.

Mewujudkan suasana mesra dan menarik untuk peserta.

Memberi makluman penting kepada peserta semasa bengkel berlangsung.

Selain itu, saya sentiasa berinteraksi dengan para pelajar dan membantu kumpulan yang kekurangan ahli/mentor

# data[].attributes.body
Projek Ecobrick ini menyasarkan pelajar-pelajar Sekolah Menengah Kebangsaan Hajjah Laila Taib sebagai komuniti utama. Para pelajar ini terdiri daripada golongan remaja berumur antara 14 hingga 16 tahun yang masih berada dalam fasa pembentukan nilai dan kesedaran terhadap isu alam sekitar.

Mereka merupakan khalayak sasaran yang sesuai kerana:

Mereka mudah didedahkan dengan ilmu baharu berkaitan kelestarian.

Mereka mampu menjadi ejen perubahan dalam komuniti melalui amalan 3R (Reduce, Reuse, Recycle).

Penglibatan mereka dalam projek secara sukarela menunjukkan minat dan kesedaran awal terhadap pengurusan sisa plastik.

Selain itu, secara tidak langsung, komuniti sekolah (guru pembimbing dan pihak pengurusan sekolah) dan keluarga pelajar turut mendapat impak melalui perkongsian ilmu dan hasil projek yang dijalankan oleh para peserta.

# data[].attributes.body
1. Kesedaran yang rendah

Ramai individu masih kurang menyedari impak negatif pencemaran plastik dan kepentingan kitar semula. Kurangnya kesedaran ini boleh menyebabkan sikap sambil lewa terhadap pengurusan sisa plastik. Selain itu, cabaran ini menyebabkan kurangnya sokongan dan sambutan terhadap inisiatif kitar semula seperti pembuatan ecobrick dalam kalangan masyarakat.

2. Kekurangan bahan kitar semula yang sesuai

Cabarannya iaitu mencari dan mengumpul jumlah bahan plastik kitar semula yang mencukupi dan sesuai untuk pembuatan ecobrick. Hal ini kerana tidak semua jenis plastik sesuai untuk pembuatan ecobrick. Sebagai contoh plastik yang tercemar dengan bahan kimia berbahaya atau kotoran tidak sesuai untuk pembuatan ecobrick. Bahan-bahan ini boleh menyebabkan pencemaran dan menjejaskan kesihatan.

Oleh itu, strategi pengumpulan yang berkesan, seperti kempen pengumpulan di sekolah dan masyarakat perlulah dilaksanakan dengan meluas.

3. Ketahanan Ecobrick

Ketahanan ecobrick adalah cabaran dalam memastikan ecobrick yang dihasilkan cukup kukuh dan tahan lama untuk kegunaan jangka panjang contohnya, proses pemadatan. Tekanan yang tidak sekata semasa proses pemadatan boleh menyebabkan beberapa bahagian dalam ecobrick lebih padat daripada bahagian lain. Ini akan mengakibatkan struktur ecobrick menjadi tidak sekata dan lemah. Cabaran ini dapat diatasi apabila individu itu menggunakan alatan pemadatan yang sesuai dan teknik pemadatan yang betul ketika menghasilkan ekobrick.

# data[].attributes.body
JAWATAN: UNIT MEDIA DAN AJK PENGANGKUTAN

PERANAN DAN SUMBANGAN :

1. Sebagai unit media, saya bertanggungjawab merakam dan mengambil gambar semasa bengkel 1 dan bengkel 2 di sekolah Hajah Laila Taib termasuk sesi taklimat , demonstrasi pembuatan ecobrik untuk tujuan dokumentasi dan bukti untuk dijadikan bahan laporan kepada pihak fakulti dan penaja. Selain itu, saya juga membantu murid untuk membuat ecobrik .

2. Sebagai AJK Pengangkutan, saya bertanggungjawab menyelaras perjalanan pelajar dari Sekolah Hajah Laila Taib semasa bengkel 3. Saya memastikan bas tiba tepat pada masanya serta memantau kehadiran pelajar supaya tiada yang tertinggal. Selain itu, saya juga menjadi penghubung antara pihak sekolah terlebih lagi dengan Ketua AJK pengangkutan bagi memastikan kelancaran dari segi pergerakan dan masa.

# data[].attributes.body
SMK Hajjah Laila Taib (HALATA), yang terletak di Kampung Tambirat, kawasan Asajaya, Kota Samarahan adalah sebuah sekolah yang aktif dalam menyertai pelbagai inisiatif pendidikan dan alam sekitar. Sekolah ini telah mengikuti bengkel Reduce Plastics, Make Fantastic Ecobrick untuk menangani pencemaran plastik, di mana seramai 20 pelajar terlibat dalam bengkel ini telah mempelajari cara mengitar semula plastik dan menghasilkan Ecobrick. Selain itu, SMK HALATA telah berjaya mendapatkan tempat ke-3 dalam pertandingan berkaitan projek ini, menunjukkan usaha gigih dan komitmen pelajar serta pihak sekolah dalam meningkatkan kesedaran alam sekitar dan mengurangkan pencemaran plastik. Kejayaan ini mencerminkan dedikasi sekolah dalam melibatkan pelajarnya dalam aktiviti yang memberi impak positif kepada komuniti dan alam sekitar.

# data[].attributes.body
Slaid Bengkel 1

# data[].attributes.attachment_link.description
Check out this Presentation designed by Marcela Leam.

# data[].attributes.body
Jawatan : Ajk Hadiah

Sebagai AJK Hadiah, saya dan ajk hadiah yang lain dipertanggungjawabkan untuk menguruskan semua perkara berkaitan penyediaan dan penyampaian hadiah sepanjang program berlangsung. Tugas ini memerlukan perancangan yang rapi agar setiap penghargaan kepada pelajar dapat diberikan dengan lancar dan teratur.

PERANAN DAN SUMBANGAN :

1. Berbincang dan mencadangkan jenis hadiah yang bersesuaian dengan pelajar sebagai saguhati

2. Menggangarkan kos keseluruhan hadiah dan menyediakan senarai perbelanjaan

3. Menguruskan pembungkusan dengan memastikan setiap hadiah dibungkus dengan kemas

Sebagai AJK Hadiah, saya berbesar hati dapat menyumbang kepada kelancaran dan kejayaan program ini. Meskipun tugas ini kelihatan kecil, namun ia memainkan peranan penting dalam memastikan setiap penghargaan disampaikan dengan teratur dan bermakna.

# data[].attributes.body
https://drive.google.com/drive/folders/1seYoNyFOJ4XXcMwLIDYo2WmFKTZXZ09f

# data[].attributes.body
Projek Ecobrick ini telah memberikan impak positif yang kepada pelajar sekolah menengah dari segi pengetahuan, sikap, dan amalan terhadap penjagaan alam sekitar. Pelajar menunjukkan peningkatan kesedaran terhadap isu pencemaran plastik dan kepentingan pengurusan sisa yang bertanggungjawab. Mereka bukan sahaja belajar secara teori, tetapi turut terlibat secara aktif dalam proses mengitar semula plastik melalui penghasilan Ecobrick yang berfungsi sebagai bahan binaan alternatif.

Selain itu, projek ini berjaya memupuk nilai kerjasama, kreativiti dan tanggungjawab dalam kalangan pelajar melalui aktiviti berkumpulan. Ia turut menggalakkan komuniti sekolah untuk lebih prihatin terhadap usaha kelestarian, seterusnya menyokong matlamat pembangunan lestari (SDG) terutamanya SDG 12 (Penggunaan dan Pengeluaran yang Bertanggungjawab) dan SDG 13 (Tindakan terhadap Perubahan Iklim).

Secara keseluruhannya, projek ini bukan sahaja memberi pendedahan pendidikan alam sekitar secara praktikal, tetapi juga berpotensi untuk dikembangkan sebagai program berterusan yang mampu memberi manfaat jangka panjang kepada pelajar, sekolah dan komuniti setempat.

# data[].attributes.headline
Rancangan Masa Depan & Kemampanan (Beathrice Batha Anak Ben, 98338)

# data[].attributes.subject
Rancangan Masa Depan & Kemampanan (Beathrice Batha Anak Ben, 98338)

# data[].attributes.body
Projek Ecobrick ini bertujuan untuk meningkatkan kesedaran di kalangan pelajar sekolah mengenai pentingnya kitar semula plastik dan pengurusan sisa yang lestari. Melalui bengkel yang dijalankan secara berkala, projek ini dapat menggalakkan lebih ramai pelajar untuk turut serta dalam menghasilkan Ecobrick yang boleh digunakan dalam pembinaan struktur mesra alam. Selain itu, projek ini juga boleh diperluaskan dan dilaksanakan di komuniti luar bandar, iaitu kampung melibatkan masyarakat secara keseluruhan. Melalui penglibatan komuniti ini, Ecobrick boleh digunakan dalam pembinaan infrastruktur kos rendah, sekaligus membantu menangani masalah pencemaran plastik. Sebuah platform dalam talian juga boleh diwujudkan untuk memberi ruang kepada masyarakat untuk berkongsi idea tentang projek Ecobrick bahkan juga memperluaskan impak positif terhadap alam sekitar, serta meningkatkan kesedaran di kalangan pelbagai lapisan masyarakat. Program ini diharapkan dapat memberi manfaat bukan sahaja kepada pelajar sekolah, tetapi juga kepada masyarakat secara keseluruhan, menggalakkan gaya hidup mesra alam di pelbagai peringkat komuniti.

# data[].attributes.body
JAWATAN: UNIT MEDIA & AJK MAKANAN

PERANAN DAN SUMBANGAN:

Sebagai ahli unit media, saya bertanggungjawab merakam video dan mengambil gambar sepanjang Bengkel 1 dan Bengkel 2 di SMK Hajah Laila Taib. Rakaman meliputi sesi taklimat, perkongsian ilmu, dan demonstrasi pembuatan ecobrick untuk tujuan dokumentasi dan laporan. Saya juga membantu murid-murid sekolah menghasilkan ecobrick secara praktikal.

Manakala dalam Bengkel 3, saya dilantik sebagai AJK Makanan, bertanggungjawab membantu dalam penyediaan, pengurusan dan pengedaran makanan kepada semua peserta, fasilitator, serta tetamu jemputan sepanjang program berlangsung. Saya memastikan kebersihan dan kelancaran proses agihan makanan agar kebajikan semua pihak terjaga.

Secara keseluruhan, saya memainkan peranan penting dalam memastikan kelancaran bengkel dari segi dokumentasi, logistik dan kebajikan peserta, serta aktif membantu secara langsung dalam aktiviti bersama murid.

# data[].attributes.body
JAWATAN: AJK AKTIVITI DAN MENTOR

PERANAN:

1. Memberi tunjuk ajar kepada pelajar dalam proses pembuatan Ecobrick.

2. Menyediakan kelengkapan seperti botol, plastik, dan kayu kecil untuk pembuatan Ecobrick.

3. Menyediakan aktiviti pembelajaran seperti kuiz scramble word untuk menguji pemahaman pelajar tentang Ecobrick.

4. Membimbing pelajar dalam memahami dan mengaplikasikan teknik-teknik pembuatan Ecobrick secara praktikal.

Melalui jawatan ini, saya dapat membimbing dan membantu para pelajar SMK HALATA dari segi penyediaan kelengkapan, memberi tunjuk ajar dan pembuatan Ecobrick yang lebih baik.